CELEX: 32015D1027(02)
Language: lv
Date: 2015-10-26 00:00:00
Title: Komisijas Lēmums (2015. gada 26. oktobris) par Grenlandes Zivsaimniecības, medniecības un lauksaimniecības departamenta (APNN) atzīšanu saskaņā ar 3. pantu Komisijas Īstenošanas regulā (ES) 2015/1850, ar ko nosaka sīki izstrādātus noteikumus, lai īstenotu Eiropas Parlamenta un Padomes Regulu (EK) Nr. 1007/2009 par tirdzniecību ar izstrādājumiem no roņiem

27.10.2015   
            
            
               LV
            
            
               Eiropas Savienības Oficiālais Vēstnesis
            
            
               C 355/6
            
         KOMISIJAS LĒMUMS
   (2015. gada 26. oktobris)
   par Grenlandes Zivsaimniecības, medniecības un lauksaimniecības departamenta (APNN) atzīšanu saskaņā ar 3. pantu Komisijas Īstenošanas regulā (ES) 2015/1850, ar ko nosaka sīki izstrādātus noteikumus, lai īstenotu Eiropas Parlamenta un Padomes Regulu (EK) Nr. 1007/2009 par tirdzniecību ar izstrādājumiem no roņiem
   (2015/C 355/05)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Komisijas 2015. gada 13. oktobra Īstenošanas regulu (ES) 2015/1850, ar ko nosaka sīki izstrādātus noteikumus, lai īstenotu Eiropas Parlamenta un Padomes Regulu (EK) Nr. 1007/2009 par tirdzniecību ar izstrādājumiem no roņiem (1), un jo īpaši tās 3. panta 1. punktu,
   tā kā:
   
               (1)
            
            
               Komisijas Regulā (ES) Nr. 737/2010 (2) ir izklāstīti nosacījumi, ar kādiem Savienības tirgū drīkst laist izstrādājumus no inuītu vai citu iezemiešu kopienu nomedītiem roņiem un jūras resursu pārvaldības rezultātā iegūtus izstrādājumus no roņiem.
            
         
               (2)
            
            
               Šādus izstrādājumus drīkst laist tirgū tikai tad, ja tiem pievieno atzītas iestādes izdotu dokumentu, kas apliecina, ka Regulā (ES) Nr. 737/2010 izklāstītie nosacījumi ir ievēroti.
            
         
               (3)
            
            
               Komisija 2013. gada 25. aprīlī pieņēma lēmumu (3) par Grenlandes Zivsaimniecības, medniecības un lauksaimniecības departamenta (APNN) atzīšanu saskaņā ar Regulas (ES) Nr. 737/2010 6. pantu.
            
         
               (4)
            
            
               Ar Eiropas Parlamenta un Padomes Regulu (ES) 2015/1775 (4) ir grozīts Eiropas Parlamenta un Padomes Regulas (EK) Nr. 1007/2009 (5) 3. pants, kurā izklāstīti nosacījumi, ar kādiem Savienības tirgū drīkst laist izstrādājumus no inuītu vai citu iezemiešu kopienu nomedītiem roņiem.
            
         
               (5)
            
            
               Ar Regulu (ES) 2015/1775 no Īstenošanas regulas (ES) 2015/1850 piemērošanas sākuma dienas ir atcelta Regula (ES) Nr. 737/2010.
            
         
               (6)
            
            
               Komisija 2015. gada 28. septembrī ir saņēmusi ar 24. septembri datētu pieteikumu un tam pievienotus dokumentārus pierādījumus no Grenlandes Zivsaimniecības, medniecības un lauksaimniecības departamenta (APNN), kurš, ņemot vērā Regulas (EK) Nr. 1007/2009 3. panta grozīšanu, lūdz to no jauna apstiprināt par atzītu iestādi.
            
         
               (7)
            
            
               Komisija, novērtējusi minētos dokumentāros pierādījumus, kas iesniegti, lai noteiktu to, vai – ņemot vērā Regulas (EK) Nr. 1007/2009 3. panta grozīšanu – Īstenošanas regulā (ES) 2015/1850 paredzētās iestāžu atzīšanas prasības ir izpildītas, ir pārliecināta, ka Grenlandes Zivsaimniecības, medniecības un lauksaimniecības departaments (APNN) atbilst Īstenošanas regulas (ES) 2015/1850 3. panta 1. punkta b) un e) apakšpunkta prasībām.
            
         
               (8)
            
            
               Tāpēc saskaņā ar iesniegto pieteikumu Grenlandes Zivsaimniecības, medniecības un lauksaimniecības departaments (APNN) būtu jāatzīst,
            
         IR NOLĒMUSI ŠĀDI.
   1. pants
   Grenlandes Zivsaimniecības, medniecības un lauksaimniecības departamentu (APNN) atzīst saskaņā ar Īstenošanas regulas (ES) 2015/1850 3. pantu.
   2. pants
   Vides ģenerāldirektorāta ģenerāldirektoram uzdod nodrošināt, lai [atzīšanas] pieteikuma iesniedzējam tiktu paziņots par šo lēmumu un lai tā saturu nekavējoties publicētu Komisijas tīmekļa vietnē.
   
      Briselē, 2015. gada 26. oktobrī
      
         
            Komisijas vārdā –
         
         
            Komisijas loceklis
         
         Karmenu VELLA
      
   
   
      (1)  OV L 271, 16.10.2015., 1. lpp.
   
   
      (2)  Komisijas 2010. gada 10. augusta Regula (ES) Nr. 737/2010, ar ko nosaka sīki izstrādātus noteikumus, lai īstenotu Eiropas Parlamenta un Padomes Regulu (EK) Nr. 1007/2009 par tirdzniecību ar izstrādājumiem no roņiem (OV L 216, 17.8.2010., 1. lpp.).
   
      (3)  http://ec.europa.eu/environment/biodiversity/animal_welfare/seals/pdf/2013_2277_en.pdf
   
      (4)  Eiropas Parlamenta un Padomes 2015. gada 6. oktobra Regula (ES) 2015/1775, ar ko groza Regulu (EK) Nr. 1007/2009 par tirdzniecību ar izstrādājumiem no roņiem un ar ko atceļ Komisijas Regulu (ES) Nr. 737/2010 (OV L 262, 7.10.2015., 1. lpp.).
   
      (5)  Eiropas Parlamenta un Padomes 2009. gada 16. septembra Regula (EK) Nr. 1007/2009 par tirdzniecību ar izstrādājumiem no roņiem (OV L 286, 31.10.2009., 36. lpp.).